বেট মিডলার

বেট মিডলার (/bɛt/; জন্ম ১ ডিসেম্বর ১৯৪৫) হলেন একজন মার্কিন অভিনেত্রী, গায়িকা, গীতিকার, কৌতুকাভিনেত্রী ও প্রযোজক। পঞ্চাশ বছরের অধিক সময়ের কর্মজীবনে তিনি চারটি গোল্ডেন গ্লোব পুরস্কার, তিনটি গ্র্যামি পুরস্কার, তিনটি প্রাইমটাইম এমি পুরস্কার ও একটি টনি পুরস্কার অর্জন করেন। মিডলারের চলচ্চিত্রে অভিষেক ঘটে ১৯৭৯ সালে দ্য রোজ চলচ্চিত্র দিয়ে, এই কজের জন্য তিনি সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি একাধিক ব্যবসাসফল চলচ্চিত্রে কাজ করেন, সেগুলো হল ডাউন অ্যান্ড আউট ইন বেভারলি হিলস (১৯৮৬), রুথলেস পিপল (১৯৮৬), আউটরেজাস ফরচুন (১৯৮৭), বিগ বিজনেস (১৯৮৮), বিচেস (১৯৮৮), হোকাস পোকাস (১৯৯৩), দ্য ফার্স্ট ওয়াইভস ক্লাব (১৯৯৬), দ্য স্টেপফোর্ড ওয়াইভস (২০০৪), প্যারেন্টাল গাইডেন্স (২০১২), ও দ্য অ্যাডামস ফ্যামিলি (২০১৯)। মিডলার ফর দ্য বয়েজ (১৯৯১) ও জিপসি (১৯৯৩) চলচ্চিত্রে অভিনয়ের জন্য আরও দুটি গোল্ডেন গ্লোব পুরস্কার অর্জন করেন এবং প্রথমোক্ত চলচ্চিত্রটির জন্য তার দ্বিতীয় একাডেমি পুরস্কারের মনোনয়ন লাভ করেন। বেট মিডলার ১৯৪৫ সালের ১লা ডিসেম্বর হনুলুলুতে এশীয়বাসী এলাকায় এক ইহুদি পরিবারে জন্মগ্রহণ করেন। তার মাতা রুথ (বিবাহপূর্ব শিন্ডেল) একজন দর্জি ও গৃহিণী ছিলেন এবং পিতা ফ্রেড মিডলার হাওয়াইয়ের নৌ ঘাঁটিতে রংমিস্ত্রী হিসেবে কাজ করতেন। তার পিতামাতা দুজনেই নিউ জার্সিতে জন্মগ্রহণ করেছিলেন। অভিনেত্রী বেটি ডেভিসের নামানুসারে তার নামকরণ করা হয়েছিল, তবে ডেভিস তার নামের প্রথমাংশ দুই শব্দাংশে (বে+টি) উচ্চারণ করতেন কিন্তু মিডলার এক শব্দে উচ্চারণ করেন (বেট)। তিনি এইয়া শহরে বেড়ে ওঠেন এবং হনুলুলুর র‍্যাডফোর্ড উচ্চ বিদ্যালয়ে পড়াশোনা করেন। ১৯৬১ সালে বিদ্যালয়ের হস নির্বাচনে তিনি "সবচেয়ে বাচাল" এবং ১৯৬৩ সালে "সবচেয়ে নাটকীয়তাপূর্ণ" হিসেবে ভোট পান। মিডলার ম্যানোয়ার হাওয়াই বিশ্ববিদ্যালয়ে নাট্যকলা বিষয়ে ভর্তি হন, কিন্তু তিন সেমিস্টার পর পড়াশোনা বাদ দেন। তিনি ১৯৬৬ সালে হাওয়াই চলচ্চিত্রে অতিরিক্ত শিল্পী হিসেবে প্রথম অর্থ উপার্জন করেন। এই চলচ্চিত্রে তিনি মিস ডেভিড বাফ নামে একজন সামুদ্রিক দুর্বলতা রোগে আক্রান্ত যাত্রী চরিত্রে অভিনয় করেছিলেন। মিডলার ১৯৭৯ সালে ১৯৬০-এর দশকের রক অ্যান্ড রোল বিয়োগান্ত দ্য রোজ চলচ্চিত্র দিয়ে মূল ভূমিকায় প্রথম কাজ করেন। এতে তিনি জ্যানিস জোপলিনের আদলে সৃষ্ট মাদকাসক্ত রক তারকা চরিত্রে অভিনয় করেন। এই কজের জন্য তিনি সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। চলচ্চিত্রটির সাউন্ডট্র্যাক সমাদৃত হয় এবং শুধু মার্কিন যুক্তরাষ্ট্রেই এর দুই মিলিয়ন কপি বিক্রি হয় যা ডাবল প্লাটিনাম সনদ লাভ করে। অ্যামান্ডা ম্যাকব্রুমের লেখা ও সুর করা শিরোনাম গানটির একক সংস্করণ বিলবোর্ডের প্রাপ্তবয়স্ক সমকালীন তালিকায় টানা পাঁচ সপ্তাহ শীর্ষ স্থানে ছিল এবং বিলবোর্ডের হট ১০০ তালিকায় ৩ নং স্থান পর্যন্ত পৌঁছে। এই চলচ্চিত্রের মাধ্যমেই মিডলার গোল্ড একক লাভ করেন এবং শ্রেষ্ঠ নারী পপ কণ্ঠাভিনয় বিভাগে গ্র্যামি পুরস্কার অর্জন করেন। তিনি পল মাজুর্স্কি পরিচালিত ডাউন অ্যান্ড আউট ইন বেভারলি হিলস (১৯৮৬) দিয়ে সফল হাস্যরসাত্মক চলচ্চিত্র অভিনয় জীবন শুরু করেন। এরপর তিনি কয়েকটি মর্মস্পর্শী হাস্যরসাত্মক চলচ্চিত্রে অভিনয় করেন, সেগুলো হল রুথলেস পিপল (১৯৮৬), আউটরেজাস ফরচুন (১৯৮৭), বিগ বিজনেস (১৯৮৮)। ১৯৮৮ সালে তিনি ডিজনির অলিভার অ্যান্ড কোম্পানির অ্যানিমেটেড চরিত্র জর্জেট চরিত্রে কণ্ঠ দেন এবং বারবারা হার্শির সাথে ব্যবসাসফল বিচেস চলচ্চিত্রের অভিনয় করেন। মিডলার তার দ্য রোজ চলচ্চিত্রের পরিচালক মার্ক রাইডেলের পরিচালনায় ফর দ্য বয়েজ (১৯৯১) চলচ্চিত্রে কাজ করেন। ইতিহাস আশ্রিত সঙ্গীতধর্মী নাটকীয় এই চলচ্চিত্রটিতে ১৯৪০-এর দশকের অভিনেত্রী ও গায়িকা ডিক্সি লিওনার্ডের গল্প বর্ণিত হয়েছে, যিনি এডি স্পার্কের সাথে দল গঠন করে সঙ্গীত পরিবেশনা করতেন। চলচ্চিত্রটি সমালোচকদের নিকট থেকে মিশ্র প্রতিক্রিয়া অর্জন করলেও মিডলার তার কাজের জন্য ভূয়সী প্রশংসা অর্জন করেন। তিনি তার এই কাজের জন্য তার দ্বিতীয় গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন। ইনসাইড দি অ্যাক্টরস স্টুডিও, ২০০৪। "Bette Midler Biography (1945-)"। ফিল্ম রেফারেন্স। সংগ্রহের তারিখ ১ আগস্ট ২০২০।  রুলমান, উইলিয়াম। "Artist Biography Bette Midler"। অলমিউজিক। সংগ্রহের তারিখ ৩১ অক্টোবর ২০২০।  ডাভ, ইয়ান (ডিসেম্বর ৪, ১৯৭৩)। "Stage: Miss M. Devine"। দ্য নিউ ইয়র্ক টাইমস। সংগ্রহের তারিখ ৩১ অক্টোবর ২০২০। Despite Bette Midler's Honolulu birthplace, New York has always regarded her as homegrown and hometown.  "The Religious Affiliation of Singer, Actress, Comedian Bette Midler"। Adherents.com। অক্টোবর ৮, ২০০৫। জুন ২৯, ২০১১ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০২০।  "Bette Midler, Biography (1945–)"। ফিল্ম রেফারেন্স। সংগ্রহের তারিখ ৩১ অক্টোবর ২০২০।  "Bette Midler: The Divine Miss Bubbe"। জিউইশ জার্নাল। ডিসেম্বর ১২, ২০১২। সংগ্রহের তারিখ ৩১ অক্টোবর ২০২০।  "The Class of 1963! We're Radgrads!"। radgrad। মে ১, ২০০৮ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০২০।  "High School Hoss Elections"। radgrad। ফেব্রুয়ারি ৫, ২০০৫ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০২০।  "Bette Midler: 62 and Heading for Vegas!"। দি ওপরা উইনফ্রি শো। জানুয়ারি ২৮, ২০০৮। Harpo Productions, Inc। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; RIAA নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Grammy নামের সূত্রটির জন্য কোন লেখা প্রদান করা হয়নি "For the Boys (1991)"। রটেন টম্যাটোস (ইংরেজি ভাষায়)। সংগ্রহের তারিখ ৩১ অক্টোবর ২০২০।  সিমন, জন (২০০৫)। John Simon on Film: Criticism 1982-2001। অ্যাপ্লউজ বুকস। পৃষ্ঠা ৩২৬।  উইকিমিডিয়া কমন্সে বেট মিডলার সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে বেট মিডলার (ইংরেজি) ইন্টারনেট ব্রডওয়ে ডেটাবেজে বেট মিডলার (ইংরেজি) ইন্টারনেট মুভি ডেটাবেজে বেট মিডলার  (ইংরেজি)